Τζέιμς Τζέγκο

Ο **Τζέιμς Αλεξάντερ Τζέγκο** (αγγλικά: *James Alexander Jeggo*, γενν. στις 12 Φεβρουαρίου 1992) είναι Αυστραλός, γεννημένος στην Αυστρία, επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Άρη Θεσσαλονίκης. 

## Πρώιμη ζωή
Ο Τζέγκο γεννήθηκε στη Βιέννη της Αυστρίας. Μετακόμισε στην Αυστραλία ως παιδί, όπου μεγάλωσε στη Μελβούρνη της Βικτώρια. Έχει έναν αδερφό, τον Λουκ Τζέγκο, ο οποίος είναι επίσης ποδοσφαιριστής. 

## Σταδιοδρομία σε συλλόγους

### Μέλμπουρν Βίκτορι
Στις 21 Μαρτίου 2011, ο Τζέγκο υπέγραψε τριετές συμβόλαιο με την Μέλμπουρν Βίκτορι της A-League, αφού είχε πολύ καλή απόδοση στο πρωτάθλημα νέων. Έκανε το επαγγελματικό του ντεμπούτο στη σεζόν 2011–12 στις 12 Νοεμβρίου 2011, την 6η αγωνιστική εναντίον της Σέντραλ Κόουστ Μάρινερς. Ο Τζίμι Τζέγκο, όπως αναφέρεται από τους οπαδούς της ομάδας, έγινε γρήγορα ο αγαπημένος παίκτης των οπαδών στις λίγες εμφανίσεις του για τη Μέλμπουρν. Στις 10 Φεβρουαρίου 2012, επιλέχθηκε για πρώτη φορά στο βασικό σχήμα, στη νίκη με 2-1 εναντίον της Σέντραλ Κόουστ Μάρινερς. Το πρώτο γκολ του Τζέγκο για την ομάδα ήρθε στις 16 Μαρτίου 2012, στη νίκη με 3-0 επί της Ουέλινγκτον Φίνιξ, όπου ήταν ο τελευταίος εντός έδρας αγώνας της Μέλμπουρν για τη σεζόν 2011-12. 

Η σεζόν 2012–13 βρήκε τον Τζέγκο να βλέπει τις ευκαιρίες στην πρώτη ομάδα να ελαττώνονται. Έπαιξε 310 λεπτά, κυρίως ως αλλαγή, λιγότερο από το μισό του χρόνου του τη σεζόν 2011–12. 

### Άντελαϊντ Γιουνάιτεντ
Την 1η Μαΐου 2014, ο Τζέγκο υπέγραψε με την Άντελαϊντ Γιουνάιτεντ μετά την αποδέσμευσή του από τη Μέλμπουρν Βίκτορι, καθώς η ομάδα αρνήθηκε να ανανεώσει το συμβόλαιό του. Ο Τζέγκο έκανε το ντεμπούτο του την πρώτη αγωνιστική της σεζόν 2014–15, εναντίον της Μπρίσμπεϊν Ρόαρ. Ο Τζέγκο ξεκίνησε στο κέντρο και έπαιξε ολόκληρο τον αγώνα, καθώς η Γιουνάιτεντ κέρδισε με 2-1. Ο Τζέγκο έγινε τακτικός βασικός παίκτης στην ομάδα με προπονητή τον Ζοζέπ Γκομπάου, παίζοντας ως μεσοεπιθετικός, με τον Τζέγκο να κερδίσει το βραβείο «Νέος Ποδοσφαιριστής της Χρονιάς της A-League» για τη σεζόν 2014-15. Ο Τζέγκο έπαιξε σε όλον τον αγώνα στον τελικό του Κυπέλλου Αυστραλίας του 2014. Η Άντελαϊντ κέρδισε με 1-0 την Περθ Γκλόρι, με τον Τζέγκο να κατακτά το πρώτο τρόπαιο της σταδιοδρομίας του. 

### Στουρμ Γκρατς
Στις 27 Ιανουαρίου 2016, ο Τζέγκο αποδεσμεύτηκε από την Άντελαϊντ Γιουνάιτεντ για να ενταχθεί στη Στουρμ Γκρατς. 

Στις 9 Μαΐου 2018, έπαιξε στον τελικό του Κυπέλλου Αυστρίας 2017-18, με τη Στουρμ Γκρατς να κατακτάει το τρόπαιο, κερδίζοντας τη Ρεντ Μπουλ Σάλτσμπουργκ στην παράταση. 

### Αούστρια Βιέννης
Στις 25 Μαΐου 2018, ο Τζέγκο εντάχθηκε στην Αούστρια Βιέννης, αφού απέρριψε επέκταση συμβολαίου του από τη Στουρμ Γκρατς.

### Άρης Θεσσαλονίκης
Στις 16 Αυγούστου 2020, υπέγραψε διετές συμβόλαιο με τον Άρη Θεσσαλονίκης.

## Εθνική ομάδα
Στις 7 Μαρτίου 2011, ο Τζέγκο στην Εθνική Αυστραλίας U23 για έναν αγώνα για τα προκριματικά των Ολυμπιακών Αγώνων 2012 εναντίον του Ιράκ. 

Αφού εδραιώθηκε στην αρχική ομάδα της Στουρμ Γκρατς στις αρχές της σεζόν 2016-17, διαδραματίζοντας βασικό ρόλο ως αμυντικός μέσος, ο Τζέγκο κλήθηκε στην Εθνική Αυστραλίας για τους προκριματικούς αγώνες του Παγκοσμίου Κυπέλλου εναντίον της Σαουδικής Αραβίας και της Ιαπωνίας τον Οκτώβριο του 2016. 

Στις 20 Νοεμβρίου 2018, ο Τζέγκο έκανε το ντεμπούτο του για την Αυστραλία σε φιλικό αγώνα εναντίον του Λιβάνου. Ήρθε ως αλλαγή στο 74ο λεπτό και αντικατέστησε τον Μουσταφά Αμινί στη μεσαία γραμμή, με την Αυστραλία να κερδίζει με 3-0. 

## Διακρίσεις

### Συλλογικές
**Αδελαΐδα Γιουνάιτεντ** 

* Κύπελλο Αυστραλίας: 2014

**Στουρμ Γκρατς** 

* Κύπελλο Αυστρίας: 2017–18 

### Ατομικές

* Νέος Ποδοσφαιριστής της Χρονιάς της A-League: 2014–15 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Αυστραλοί ποδοσφαιριστές
Κατηγορία:Αυστριακοί ποδοσφαιριστές
Κατηγορία:Αυστραλοί αυστριακής καταγωγής
Κατηγορία:Αυστραλοί αγγλικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αυστραλίας
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ποδοσφαιριστές Αντελάιντ Γιουνάιτεντ
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Ρεγκιονάλιγκα Αυστρίας
Κατηγορία:Αυστραλοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα